**Sapkák és matematikusok**

Kétszáz raboskodó matematikus fejére a smasszerek egy-egy **piros** vagy **kék** sapkát adnak. Semmilyen jelzést nem adhatnak egymásnak, de mindenki körülnézhet, így a sajátján kívül mindenki más sapkáját látja. Ezek után valamilyen előre megbeszélt **stratégia** szerint mindannyian egymás után hangosan megtippelik a saját sapkájuk színét.

**Akkor szabadulnak, ha legfeljebb egy ember tévedett.**

**Mi lehet a nyerő stratégiájuk?**